《赵师雄梅阴乍觉三首 其二》
明代·黎景义

奇缘疑梦转疑真，眼底梅花意底人。昨夜酒家疑隔世，此时林下祇孤身。

石图疏影当琼枕，苔衬残英代锦茵。春色枝横自幽绝，依稀犹在对花神。

作者简介：黎景义（一六〇三—一六六二？），一名内美，字克和。顺德人。明思宗崇祯间诸生。黎遂球、陈邦彦、梁朝钟、陈子壮、张家玉等皆为其友。明清鼎革，奉母隐居桃山不出。著有《二丸居集》八卷。清陈伯陶编《胜朝粤东遗民录》有传。